[{"text_idx": "#000000", "text": "Elorrioko Kultur Zopa ekimenak bederatzi agerraldi eskainiko ditu adin guztietako ikusleentzat"}, {"text_idx": "#000001", "text": "Bigarren urtez jarraian, irailean zehar burutuko den Kultur Zopa ekimenak hartuko du Elorrioko Ferixa Nagusien lekua, eta edizio honetako egitarauan musika eta antzerkiaz gain, umeentzako zuzendutako jolas eta animazioak izango dira. Gainera, iraileko lehenengo domekan egiten zen azokaren ordez eskualdeko abeltzain, nekazari eta ekoizleen hiru erakusketa egongo dira."}, {"text_idx": "#000002", "text": "Kultur Zoparen bigarren edizio honetarako prestatu diren ikuskizun guztiak doakoak izango dira eta gehienak Ganondo parkean izango dute kokagune."}, {"text_idx": "#000003", "text": "Iragarritako kontzertu guztiak 19:30an hasiko dira eta irailaren 6an izango den lehenengoan Estutu eta The Lion azalduko dira agertokian. 10ekoan berriz, Dupla eta Selektah 9mm arituko dira; 11ko ekitaldiko protagonista Puro Relajo taldea izango da eta 18an Sugoi eta Segundo Traste taldeen txanda izango da."}, {"text_idx": "#000004", "text": "Euskadiko Orkestra Sinfonikoak hilaren 16an eskainiko duen kontzertua Sortzez Garbiaren basilikan izango da eta sarrera librea izango da edukiera bete arte. Lara eta Ana Sagastizabalek antzeztuko duten \u2018Si, fueron ellas. Un paseo por la historia del Teatro Musical\u2019 ikuskizuna berriz, Arriola Antzokian taularatuko da 10ean, eta bertaratzeko sarrerak erreserbatu beharko dira aldez aurretik."}, {"text_idx": "#000005", "text": "Edizio honetako Kultur Zopa zapatuan hasiko da, Ganondon goiz eta arratsaldez umeentzat prestatutako puzgarri eta jolas parkeekin. Horren ondoren, gaztetxoenei zuzendutako animazioa egongo da."}, {"text_idx": "#000006", "text": "Domeka honetan, gainera, hiru azoka egingo dira Elorrion, batez ere herriko eta eskualdeko ekoizle eta sortzaileekin. Abeltzaintzari eskainitakoa Ferixalekua izango du kokagune eta nekazari eta ekoizleena berriz, Nizeto Urkizu kaleko aparkalekuan jarriko da. Artisauen azokara gerturatuko diren postuak Buzkantz kalean egongo dira."}, {"text_idx": "#000007", "text": "Elorrioko Udalak antolatutako ekimenak \u201cjarraipena eman gura dio kultur emanaldiz betetako udari\u201d, Julene Lazkano Gazteria eta Jai zinegotziaren esanetan. Izan ere, Kultur Zoparen edizio berriarekin \u201cherritar guztiak kulturaz gozatzen jarraitzera animatu gura ditugu, jende guztiarentzat pentsatutako programazioa doan eta segurua izanda\u201d."}, {"text_idx": "#000010", "text": " no permite la publicacio\u0301n de contenidos que de forma manifiesta fomenten el odio, el desprecio o la discriminacio\u0301n por motivos de nacimiento, raza, sexo, religio\u0301n, nacionalidad, opinio\u0301n o cualquier otra circunstancia personal o social."}, {"text_idx": "#000012", "text": "Deja una Respuesta Cancelar respuesta"}, {"text_idx": "#000013", "text": "Tu direccio\u0301n de correo electro\u0301nico no sera\u0301 publicada. Los campos obligatorios esta\u0301n marcados con *"}, {"text_idx": "#000016", "text": "El Servicio de Prevencio\u0301n de Adicciones organiza un nuevo curso para dejar el tabaco\nAgeda Deunaren koplak entzungo dira zapatuan eskualdean\nEl Consistorio de Elorrio denuncia la obstruccio\u0301n del arroyo de Iguria por residuos de las obras del TAV\nLa Diputacio\u0301n reactiva los servicios electro\u0301nicos municipales tras solucionar el intento de ciberataque"}, {"text_idx": "#000017", "text": "El Servicio de Prevencio\u0301n de Adicciones organiza un nuevo curso para dejar el tabaco"}, {"text_idx": "#000018", "text": "Ageda Deunaren koplak entzungo dira zapatuan eskualdean"}, {"text_idx": "#000019", "text": "El Consistorio de Elorrio denuncia la obstruccio\u0301n del arroyo de Iguria por residuos de las obras del TAV"}, {"text_idx": "#000020", "text": "La Diputacio\u0301n reactiva los servicios electro\u0301nicos municipales tras solucionar el intento de ciberataque"}, {"text_idx": "#000023", "text": "Adriana Grueso, de la violencia machista a la luz"}, {"text_idx": "#000024", "text": "Berriz celebra sus olimpiadas rurales"}]